Komisijos sprendimas
2001 m. liepos 17 d.
dėl apsaugos priemonių importuojant tam tikrus gyvūnus iš Bulgarijos, taikytinų dėl mėlynojo liežuvio ligos protrūkio, panaikinantis Sprendimą 1999/542/EB, iš dalies pakeičiantis Sprendimą 98/372/EB dėl gyvūnų sveikatos reikalavimų ir iš tam tikrų Europos valstybių importuojamų gyvų galvijų ir kiaulių veterinarinio sertifikavimo, siekiant atsižvelgti į tam tikrus su Bulgarija susijusius aspektus, ir iš dalies pakeičiantis Sprendimą 97/232/EB, pateikiantį trečiųjų šalių, iš kurių valstybės narės leidžia importuoti avis ir ožkas, sąrašus
(pranešta dokumentu Nr. C(2001) 1930)
(tekstas svarbus EEE)
(2001/600/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, avis ir ožkas, kiaules, šviežią mėsą arba mėsos gaminius iš trečiųjų šalių [1] su paskutiniais pakeitimais, padarytais Direktyva 97/79/EB [2], ypač į jos 6 straipsnio 1 dalį ir 7 straipsnį,
atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB [3] su paskutiniais pakeitimais, padarytais Direktyva 96/43/EB [4], ypač į jos 18 straipsnio 7 dalį,
kadangi:
(1) Komisijos sprendimas 98/372/EB nustato gyvūnų sveikatos reikalavimus ir iš tam tikrų Europos valstybių importuojamų gyvų galvijų ir kiaulių veterinarinį sertifikavimą [5].
(2) Komisijos sprendimas 97/232/EB pateikia trečiųjų šalių, iš kurių valstybės narės leidžia importuoti avis ir ožkas, sąrašus [6].
(3) Patvirtinus mėlynojo liežuvio ligos protrūkius, vykusius 1999 m. liepos mėnesį Bulgarijos Bourgas regione, Komisijos sprendimu 1999/542/EB [7] buvo nustatytos tam tikros apsaugos priemonės, susijusios su Bulgarijos kilmės galvijų, ožkų ir avių importu ir jų vežimu šios šalies teritorija.
(4) Komisijai įvykdžius savo misiją 2000 m. lapkričio mėnesį, paaiškėjo, kad Bulgarijos veterinarinių tarnybų atliekama kontrolė ir bendra gyvūnų sveikatos būklė iš esmės pagerėjo.
(5) Per tam tikrą laiką buvo sukurta mėlynojo liežuvio ligos monitoringo programa ir, remiantis šio tyrimo rezultatais, taip pat informacija ir garantijomis, kurias pateikė kompetentingos veterinarijos institucijos, Bulgariją galima priskirti regionui, iš kurio į Bendriją bus galima importuoti galvijus, avis ir ožkas.
(6) Kai kurias priemones vis dėlto reikėtų išlaikyti, siekiant užtikrinti, kad galvijai, avys ir ožkos nebūtų iš tos Bulgarijos dalies, į kurią įeina Bourgas, Jambol, Hasskovo and Kardgali sritys, arba nebūtų ja vežamos.
(7) Sprendimas 1999/542/EB turėtų būti panaikintas, o Sprendimai 97/232/EB ir 98/372/EB atitinkamai pakeisti.
(8) Šis sprendimas atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 97/232/EB priedas pakeičiamas šio sprendimo III priedu.
2 straipsnis
Sprendimo 98/372/EEB I ir II priedai pakeičiami šio sprendimo I ir II priedais.
3 straipsnis
1. Sprendimas 1999/542/EB yra pakeičiamas.
2. Valstybės narės, į kurias atvežami Bulgarijos teritorija vežti galvijai, avys ir ožkos, užtikrina, kad gyvūnai nebuvo vežami Bulgarijos dalimi, į kurią įeina Bourgas, Jambol, Hasskovo and Kardgali sritys.
4 straipsnis
Šis sprendimas taikomas nuo 2001 m. rugpjūčio 1 d.
5 straipsnis
Šis sprendimas skirtas valstybėms narėms.
Priimta Briuselyje, 2001 m. liepos 17 d.